Ljubljana, 13. septembra 2012

**Spoštovani!**

Rad bi se Vam zahvalil za sodelovanje na dogodku v okviru Socialnega tedna, ki bo potekal med 23. In 28. septembrom 2013 po Sloveniji.

V letošnjem letu Socialni teden poteka že petič. Prireja ga preko 60 organizacij, skupin in gibanj. V okviru projekta se bo v tem tednu po Sloveniji in tujini zvrstilo 67 dogodkov: razprav, okroglih miz, predavanj, predstavitev knjig, radijskih oddaj ... Zemljevid in razpored dogodkov po Sloveniji si lahko ogledate na spletni strani projekta <http://www.socialniteden.si>.

**Osrednji namen** Socialnega tedna je krepiti civilno družbo v Sloveniji in odgovorno državljanstvo vsakega posameznika na vrednotah osebne odgovornosti, solidarnosti, subsidiarnosti in skupnega dobrega.

Letošnji Socialni teden smo naslovili z naslovom **Zakaj še za-upaš?** Tematika in naslov sta bila izbrana v moderiranem procesu, v katerem je sodelovalo več kot 30 posameznikov, predstavnikov skupin in organizacij. Z njim smo želeli odgovoriti na občutja črnogledosti (pesimizma) in malodušja, ki vlada v Sloveniji. Prepričani smo, da danes živimo veliko slabše kot smo pred leti in celo, da najslabše šele prihaja. Morda je to res, toda ali takšno razpoloženje ne zavira naše ustvarjalnosti, ki bi nas lahko popeljala na drugačno pot?

Več o letošnji temi najdete v [letošnji poslanici Socialnega tedna](http://www.socialniteden.si/poslanica/).

Za vašo boljšo informiranost pa navajam še nekaj drugih virov:

* Promocijska zloženka letošnjega Socialnega tedna je dostopna [tule](http://www.socialniteden.si/images/st_2013_zlozenka.pdf).
* Program vseh 67 dogodkov po Sloveniji pa najdete [tule](http://www.socialniteden.si/program/).

**Organizatorji Socialnega tedna želimo, da bi z vašim nastopom spodbujali državljane Slovenije k premisleku o naši skupni prihodnosti. Upamo in verjamemo, da bo vaš prispevek k temu tudi pripomogel!**

Še enkrat iskrena hvala!

Matej Cepin
vodja Socialnega tedna